झारखंड अनलॉक: विवाह समारोहों, आयोजनों में 500 लोगों को मंजूरी
पहली बार रविवार को दुकानों को खोलने की अनुमति दी गई है। पहले दुकानों को केवल सोमवार से शनिवार तक रात आठ बजे तक खोलने की अनुमति थी।
रांची: झारखंड आपदा प्रबंधन प्राधिकरण ने विवाह एवं अन्य सामाजिक समारोहों में शामिल होने वाले लोगों की संख्या शुक्रवार को 50 से बढ़ाकर 500 कर दी साथ ही रविवार को दुकानों को खोलने की अनुमति दे दी। मुख्यमंत्री हेमंत सोरेन की अध्यक्षता में हुई बैठक में झारखंड आपदा प्रबंधन प्राधिकरण ने यह निर्णय लिया।मुख्यमंत्री कार्यालय ने कहा कि एक स्थान पर 500 से अधिक व्यक्तियों के बाहर एकत्रित होने पर रोक रहेगी। वहीं मेलों, प्रदर्शनियों और जुलूसों पर रोक जारी रहेगी।पहली बार रविवार को दुकानों को खोलने की अनुमति दी गई है। पहले दुकानों को केवल सोमवार से शनिवार तक रात आठ बजे तक खोलने की अनुमति थी।